The Neighbourhood

**The Neighbourhood** (bəzən **"THE NBHD"** kimi göstərilir) — 2011-ci ildə Kaliforniya ştatının Nyuböri-Park şəhərində qurulmuş amerikan rok qrupu. Qrup müğənni Cessi Ruterford, gitaraçılar Ceremi Fridman və Zak Abels, basçı Mayki Marqotdan ibarətdir. Qrupun 2014-cü ildən zərbçisi olan Brendon Frid 2022-ci ildə qrupdan ayrıldı. Qrup “I'm Sorry…” və “Thank You” minialbomlarını buraxdıqdan sonra 2013-cü ildə Columbia Records vasitəsilə ilk studiya albomu “I Love You.”-nu yayımladı. Albomun “Sweater Weather” mahnısı 2013-cü ildə Billboard Hot 100 çartında 14-cü pilləyə yüksəldi, mahnı uzun müddət sonra TikTok-da populyarlıq qazandı və Spotify-da ən çox dinlənən mahnılardan birinə çevrildi.

Elə həmin il qrup “The Love Collection” adlı minialbom; və 2014-cü ilin noyabrında “#000000 & #FFFFFF” adlı miksteyp yayımladı. İkinci albom, “Wiped Out!” 30 oktyabr 2015-ci ildə buraxıldı. Öz adlarını daşıyan üçüncü studiya albomu “The Neighbourhood” 9 mart 2018-ci ildə işıq üzü gördü. Həmin albomun əlavə treklərinin olduğu versiyası “Hard to Imagine The Neighbourhood Ever Changing” 2 noyabr 2018-ci ildə buraxıldı. Dördüncü albom “Chip Chrome & the Mono-Tones” 25 sentyabr 2020-ci ildə yayımlandı. Qrup fəaliyyətinə 22 fevral 2022-ci ildə fasilə verdi.

Qrupun solisti Cessi Ruterford 2016-cı ildə SoundCloud üzərindən digər layihəsi olan The Factoury üçün bir neçə mahnı yayımladı, həmçinin o, solo karyerasına davam etdi və 2023-cü ilin martında Atlantic ilə müqavilə bağladı.

## Tarixi

### Yaranması və ''I Love You.'' (2011–2013)
The Neighborhood 2011-ci ilin avqustunda müğənni Cessi Ruterford, gitaraçılar Zakari Abels və Ceremi Fridman, bas gitaraçı Maykl Marqot və təbilçi Brayan "Olivver" Sammis tərəfindən qurulmuşdur. The Neighbourhood üzvləri Amerika orfoqrafiyasından istifadə edən qruplardan fərqlənmək üçün menecerlərinin məsləhəti ilə "neighbourhood" sözünün Britaniya ingiliscəsini seçdilər, buna görə də mahnı adları da Britaniya ingiliscəsilədir.

2012-ci ilin əvvəlində The Neighbourhood "Female Robbery" və "Sweater Weather" mahnılarını buraxdı. 2012-ci ilin may ayında qrup Castin Pilbrou tərəfindən prodüserliyi edilmiş pulsuz yükləmə üçün *I'm Sorry…* adlı öz debüt minialbomunu təqdim etdi. 2012-ci ilin dekabrında The Neighbourhood ikinci minialbomunu, *Thank You*-nu yayımladı.

Qrup 2013-cü ildə Koaçellada konsert verdi, onların gözlənilən albomu *I Love You.* 16 aprel 2013-cü ildə *[[Rolling Stone]]* vasitəsilə premyerası edildi və rəsmi olaraq 23 aprel 2013-cü ildə Columbia Records vasitəsilə buraxıldı. Aıbom ilk həftəsində 9000 ədəd sataraq ABŞ *Billboard* 200 albom hit-paradında 39-cu yerdə qərarlaşdı. Bundan əvvəl 5 mart 2013-cü ildə ilk sinql "Sweater Weather"-in mahnı klipi buraxılmışdı. Onlar mahnının ilk televiziya performansını 27 iyun 2013-cü ildə Jimmy Kimmel Live-da etdilər. "Sweater Weather" 2013-cü ilin iyun ayının əvvəlində, Billboard Alternativ Mahnılar hit-paradında bir nömrəyə yüksəldi.

Qrup 2013-cü ilin iyul və sentyabr aylarında Imagine Dragons üçün turne açılışında iştirak etdi. The Neighbourhood 2013-cü ilin yayında Şərqi Kanadada da iki çıxış etdi. Onlar 31 iyul 2013-cü ildə Toronto Edgefest-ə başçılıq etdilər. və bir neçə gün sonra avqustun 4-də Monrealda Kanadanın ən böyük musiqi festivalı olan Oşeagada nümayiş etdilər. Bundan əlavə The Neighbourhood 21 sentyabr 2013-cü ildə Atlantada keçirilən Music Midtown-da çıxış etdi.

### #000000 & #FFFFFF və Wiped Out! (2014–2015)
16 yanvar 2014-cü ildə qrup sosial media vasitəsilə təbilçi Brayan Sammisin qrupdan ayrıldığını bildirdi.

2013-cü ilin aprelində The Neighbourhood Lovelife, The 1975 və JMSN ilə birlikdə The Love Collection Tour adlı 2013-cü yay turunu elan etdi. Həmçinin bir miksteyp buraxmağı planlaşdırdıqlarını dedilər. 10 dekabr 2013-cü ildə onlar *The Love Collection* adlı yeni minialbomlarını buraxdılar. 28 noyabr 2014-cü ildə qrup nəhayət *#000000 & #FFFFFF* adlı miksteypi pulsuz olaraq yayımladı. Miksteyp DJ Drama tərəfindən təşkil edildi və burada YG, Dej Loaf, French Montana, Denni Braun, G-Eazy və digərlərin qonaq çıxışları var. Miksteyp 22 noyabr 2017-ci ildə yayımlanma və yükləmə üçün rəsmi olaraq buraxıldı.

2015-ci ilin avqustunda qrup qarşıdan gələn *Wiped Out!* adlı ikinci albomun 30 oktyabrda buraxılacağını bildirdi. Albom buraxılmazdan əvvəl ilk sinql "RIP 2 My Youth" buraxıldı və ABŞ *Billboard* 200-də 13-cü yerə çatdı. Qrup 2015-ci ilin noyabrında Avropa turuna çıxdı, albomu dəstəkləmək üçün 2016-cı ilin may və iyun aylarında Amerika turu etdi.

### Hard to Imagine, öz adlarını daşıyan albom və Chip Chrome & the Mono-Tones (2017–hal-hazırda)
The Neighbourhood 21 sentyabr 2017-ci ildə *Hard* adlı minialbom yayımladı, minialbom ABŞ Billboard 200 hit-paradında 183-cü yerə yüksəldi. Digər minialbom *To Imagine* isə 12 yanvar 2018-ci ildə işıq üzü gördü. Qrup daha sonra 9 mart 2018-ci ildə öz adını daşıyan üçüncü studiya albomu *[[The Neighbourhood (albom)|The Neighbourhood]]*-un buraxılacağını elan etdi və əvvəlki minialbomlardan olan treklər, o cümlədən ilk sinql "Scary Love" bura daxil edildi. Buraxılışdan sonra, yekun trek siyahısına daxil edilməyən minialbomdan olan parçalar *Hard to Imagine* adlı başqa minialbomda toplandı. Daha sonra qrup "Revenge" və "Too Serious" adlı iki trek istisna olmaqla, *Hard*, *To Imagine*, *The Neighborhood* və *Ever Changing*-də buraxılan bütün mahnıları əks etdirən *Hard to Imagine the Neighborhood Ever Changing* adlı albomun tam buraxılışını yayımladı.

16 avqust 2019-cu ildə onlar "Middle of Somewhere" adlı sinql ilə birlikdə video klipin premyerasını etdilər. 10 oktyabr 2019-cu ildə The Neighbourhood-un sinqlı "Yellow Box" buraxıldı və *Death Stranding* adlı döyüş oyununda nümayiş olundu. Onlar 7 noyabr 2019-cu ildə "Yellow Box" üçün lirik video yayımladılar.

31 iyul 2020-ci ildə qrup dördüncü albomları olan *[[Chip Chrome & the Mono-Tones]]*-un 25 sentyabr tarixində buraxılacağını bildirdi.

2020-ci ilin sonunda onların *I Love You.* albomundan "Sweater Weather" və *Wiped Out!* albomundan "Daddy Issues" mahnısı TikTok-da məşhurlaşdı.

The Neighbourhood 13 noyabr 2022-ci ildə sosial mediada qrupun üzvü Fridin çıxardıldığını bildirdi. Buna səbəb The Marías qrupunun müğənnisi Maria Zardoyanın onu cinsi zorakılıqda ittiham etməsi idi.

## Diskoqrafiya
* I Love You. (2013)
* Wiped Out! (2015)
* The Neighbourhood (2018)
* Chip Chrome & the Mono-Tones (2020)
* Ultrasound (2025)

## İstinadlar